Diep in kyk - Die Christus Gemeente in Vaalharts
Diep in kyk
Die lewe anderkant die Jordaan is die onsigbare, die Geeslewe, die lewe in oorvloed wat God aan Abraham beloof het en wat in Jesus vir elke mens 'n werklikheid geword het. Dit bly egter die mens se keuse om hierdie erfenis in besit te neem. Soos wat God aan Josua beloof het, elke plek wat julle voetsool op sal trap dit gee ek aan julle. Hierdie onsigbare land-lewe moet eers sigbaar word, voordat ons dit kan vat. Die geloof van God en nie my geloof wat gebaseer is op menslike wysheid en oorredende woorde nie ( 1 Kor 2: 4-5) Maak die onsigbare - sigbaar. God se geloof - oortuig my van my Geregtigheid in Sy Seun en gaan ek nou met Vrymoedigheid deur die voorhangsel tot by God waar ek saam met Hom maaltyd hou. Hier verdwyn die sigbare aardse/tydelike en raak dit irrelevant. Die Geeslewe /onsigbare raak nou sigbaar en kan ek dit vat. God se Heerlikheid. Die verborgenheid - my vrygekoopte onskuld word nou sigbaar Dit word sigbaar deur in te kyk in die Woord/liefdesbrief van God aan die mens - totdat ek myself in Jesus sien en Jesus in my.
Alles vir almal vir altyd en vir ewig!
Passage: James 1:25
Jak 1:25 ...Die woord vir gelukkig is "makarios"; wat beteken; versadig; vervulde en in balans. Balans verwys na ons wandel wat in balans kom met ons volmaaakte stand, soos wat ons oortuig word van dit wat ons sien. Jesus gebruik dieselfde woord in Sy bergpredikasie wat profeties dui op die gevolg van die ontdekking van die nuwe skepping in Christus. Dit waarna Jesus verwys in die saligsprekinge is nie iets wat ons doen nie, maar is die gevolg van wat Jesus se opstanding met ons gedoen het.